CELEX: 52011DP0524
Language: fi
Date: 2011-12-01 00:00:00
Title: Georgios Toussasin parlamentaarisen koskemattomuuden pidättämistä koskeva pyyntö Euroopan parlamentin päätös 1. joulukuuta 2011 Georgios Toussasin parlamentaarisen koskemattomuuden pidättämistä koskevasta pyynnöstä (2011/2057(IMM))

11.6.2013   
            
            
               FI
            
            
               Euroopan unionin virallinen lehti
            
            
               CE 165/68
            
         Torstai 1. joulukuuta 2011Georgios Toussasin parlamentaarisen koskemattomuuden pidättämistä koskeva pyyntö
   P7_TA(2011)0524
   Euroopan parlamentin päätös 1. joulukuuta 2011 Georgios Toussasin parlamentaarisen koskemattomuuden pidättämistä koskevasta pyynnöstä (2011/2057(IMM))
   2013/C 165 E/09
   
      Euroopan parlamentti, joka
   
               —
            
            
               ottaa huomioon Georgios Toussasin parlamentaarisen koskemattomuuden pidättämistä koskevan, Pireuksen alioikeuden (7. jaosto) tuomarin Ilias Stavropoulosin 9. helmikuuta 2011 esittämän pyynnön, josta ilmoitettiin täysistunnossa 9. maaliskuuta 2011,
            
         
               —
            
            
               on kuullut Georgios Toussasia 19. syyskuuta 2011 työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyn pöytäkirjan N:o 7 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008 ja 19. maaliskuuta 2010 antamat tuomiot (1),
            
         
               —
            
            
               ottaa huomioon Kreikan tasavallan perustuslain 62 pykälän,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0410/2011),
            
         
               A.
            
            
               ottaa huomioon, että Pireuksen alioikeuden 7. jaoston tuomari on pyytänyt Euroopan parlamentin jäsenen Georgios Toussasin parlamentaarisen koskemattomuuden pidättämistä voidakseen toteuttaa Pireuksen alioikeuden syyttäjänviraston määräyksestä aloitetun rikosoikeudellisen menettelyn, joka koskee epäilyä luottamusaseman väärinkäytöstä, josta on aiheutunut yli 147 000 euron vahinko (Kreikan rikoslain 390 § ja Kreikan lain 1608/1950 1 §), ja josta määrättiin toteutettavaksi oikeudellinen tutkinta (Kreikan rikosoikeudenkäyntilain 246, 248 ja 250 §);
            
         
               B.
            
            
               ottaa huomioon, että tuomari aikoo kutsua Georgios Toussasin todistamaan vastaajana kyseisessä asiassa ja vastaamaan edellä mainittuihin hänelle luettuihin syytteisiin Kreikan rikosoikeudenkäyntilain 270, 271 ja 273 §:n mukaisesti;
            
         
               C.
            
            
               pitää siksi aiheellisena suosittaa kyseisessä tapauksessa parlamentaarisen koskemattomuuden pidättämistä;
            
         
               1.
            
            
               päättää pidättää Georgios Toussasin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan tasavallan toimivaltaiselle viranomaiselle ja Georgios Toussasille.
            
         
      (1)  Asia 101/63, Wagner v. Fohrmann ja Krier (Kok. 1964, s. 195); asia 149/85, Wybot v. Faure ym. (Kok. 1986, s. 2391); asia T-345/05, Mote v. Euroopan parlamentti (Kok. 2008, s. II-2849); yhdistetyt asiat C-200/07 ja C-201/07, Marra v. De Gregorio ja Clemente (Kok. 2008, s. I-7929); asia T-42/06, Gollnisch v. parlamentti (EUVL C 134, 22.5.2010, s. 29).